ai4bharat/Pralekha huggingface dataset:
তথ্যওসম্প্রচারমন্ত্রক
শ্যাম বেনেগাল ভারতীয় চলচ্চিত্রের জাতীয় সংগ্রহশালায় সত্যজিৎ রায়ের গ্যালারি উদ্বোধন করেছেন
মুম্বাই, ২ মে, ২০২২
বিশিষ্ট চলচ্চিত্র নির্মাতা শ্যাম বেনেগাল সোমবার মুম্বাই-এ ভারতীয় চলচ্চিত্রের জাতীয় সংগ্রহশালায়  সত্যজিৎ রায়ের ওপর একটি গ্যালারির উদ্বোধন করেছেন। পাশাপাশি দেশজুড়ে তিন দিনের সত্যজিৎ রায় চলচ্চিত্র উৎসবের সূচনা করেছেন তিনি।
সত্যজিৎ রায় সম্পর্কে বলতে গিয়ে শ্যাম বেনেগাল জানান, চলচ্চিত্র জগতে তাকে অনুপ্রেরণা জুগিয়েছিলেন এই মহান চলচ্চিত্র পরিচালক। তিনি আরও বলেন, সত্যজিৎ রায়ের কারণেই সকলে ভারতীয় চলচ্চিত্রকে স্বীকৃতি দিয়েছে। পৃথিবীতে এমন কোনো জায়গা নেই ,যেখানে সত্যজিৎ রায়ের নাম অজানা রয়েছে। পশ্চিম আফ্রিকার যেকোনো দেশেও তাঁকে সকলে ভালোভাবেই চেনেন।
এই প্রদর্শনীর মাধ্যমে কিংবদন্তী চলচ্চিত্র নির্মাতার একাধিক প্রতিভা তুলে ধরা হয়েছে। শ্যাম বেনেগাল জানান, সত্যজিৎ রায় শুধু একজন চলচ্চিত্র নির্মাতাই ছিলেন না, বহুমুখী প্রতিভার অধিকারী ছিলেন। এই প্রদর্শনীতে সেই দিকটিও তুলে ধরা হয়েছে। যেকোন ব্যক্তি এই প্রদর্শনী পরিদর্শন করলে বরেণ্য চলচ্চিত্রকার সম্পর্কে ধারণা পাবেন।
প্রদর্শনীতে প্রবেশ করার সময় ক্যামেরার মাধ্যমে বিশ্বকে দেখার চরিত্রগত ভঙ্গিতে সত্যজিৎ-এর একটি প্রাণবন্ত অতি বাস্তববাদী মূর্তি দর্শকদের স্বাগত জানাবে। যেকোন ব্যক্তি সত্যজিৎ রায়ের চলচ্চিত্রের তালিকা সম্পর্কে জানতে পারবেন। এমনকি চলচ্চিত্র নির্মাণে অনেক দৃশ্যের বাস্তব আভাস পেতে পাবেন প্রদর্শনীতে। চলচ্চিত্র নির্মাণ জগতের একটি সংক্ষিপ্ত বিবরণের পাশাপাশি যেকেউ উপলব্ধি করতে পারেন যে ,কিভাবে তিনি চলচ্চিত্রে ক্লাসিক সাহিত্যকে গ্রহণ করে নিজেকে একজন লেখকে রূপান্তরিত করেছিলেন। প্রদর্শনীটিতে চলচ্চিত্র, বই এবং চিত্রকর হিসেবে তাঁর বর্ণাঢ্য কর্মজীবনকে সুন্দরভাবে তুলে ধরা হয়েছে।
চলচ্চিত্র উৎসবের অঙ্গ হিসেবে সত্যজিৎ রায়ের নির্মিত ছবিগুলি দুই, তিন ও চৌঠা মে মুম্বাই, নতুন দিল্লী, চেন্নাই, কলকাতা, বেঙ্গালুরু এবং পুনেতে প্রদর্শিত হচ্ছে। তথ্য ও সম্প্রচার মন্ত্রক তাঁর জন্ম শতবর্ষ উদযাপনের স্মরণে এই উদ্যোগ নিয়েছে।
সত্যজিৎ রায়ের প্রতি শ্রদ্ধাঞ্জলি হিসেবে পরিচালক অনীক দত্তের চলচ্চিত্র ‘অপরাজিত’ এই উৎসবে উদ্বোধনী ছবি হিসেবে দেখানো হয়। বিভূতিভূষণ বন্দ্যোপাধ্যায়ের বিখ্যাত উপন্যাসের ওপর ভিত্তি করে কিংবদন্তী চলচ্চিত্র নির্মাতার প্রথম ছবি ‘পথের পাঁচালী’ তৈরিতে অসাধারণ প্রয়াস এই চলচ্চিত্রের মাধ্যমে তুলে ধরা হয়েছে। এই উদ্বোধনী ছবিটি দর্শকদের কাছ থেকে ভালো সাড়া পেয়েছে। ১৩৫ মিনিটের বাংলা ছবিটি প্রদর্শিত হওয়ার পর পরিচালক অনীক দত্ত, অভিনেতা জিতু কামাল সহ অন্য কলাকুশলীরা দর্শকদের সঙ্গে মতবিনিময় করেন।
ন্যাশনাল ফিল্ম ডেভেলপমেন্ট কর্পোরেশন, ফিল্ম ডিভিশন, ন্যাশনাল ফিল্ম আর্কাইভ অফ ইন্ডিয়া ও দূরদর্শনের সহযোগিতায় এবং পশ্চিমবঙ্গ সরকার ও অরোরা ফিল্ম কর্পোরেশন অ্যান্ড ফ্রেন্ডস কমিউনিকেশন-এর সাহায্যে মুম্বাইয়ের এনএমআইসি এই চলচ্চিত্র উৎসবের আয়োজন করেছে।
CG/SS/NS
(Visitor Counter : 104
প্রধানমন্ত্রীরদপ্তর
জুনিয়র বিশ্ব কুস্তি চ্যাম্পিয়নশিপ ২০২১-এ পদকজয়ী কুস্তিগীরদের অভিনন্দন জানালেন প্রধানমন্ত্রী
নয়াদিল্লি, ২৩ অগাস্ট, ২০২১
প্রধানমন্ত্রী শ্রী নরেন্দ্র মোদী জুনিয়র বিশ্ব কুস্তি চ্যাম্পিয়নশিপ ২০২১-এ পদকজয়ী কুস্তিগীরদের অভিনন্দন জানিয়েছেন।
এক ট্যুইটে প্রধানমন্ত্রী বলেছেন, “প্রতিভাবান তরুণ কুস্তিগীদের অভিনন্দন। জুনিয়র বিশ্ব কুস্তি প্রতিযোগিতায় আমাদের পুরুষ ও মহিলাদল ৪টি রূপা সহ মোট ১১টি পদক নিয়ে দেশে ফিরছেন। অসামান্য এই সাফল্যের জন্য কুস্তিগীরদের অভিনন্দন জানাই এবং ভবিষ্যৎ প্রচেষ্টায় সাফল্য কামনা করি”।
CG/BD/SB
(
প্রধানমন্ত্রীরদপ্তর
‘ইনফ্রা গতির ৮ বছর’ – এর বিবরণ শেয়ার করেছেন প্রধানমন্ত্রী
নতুন দিল্লি, ৬ জুন, ২০২২
প্রধানমন্ত্রী শ্রী নরেন্দ্র মোদী #ইনফ্রাগতির৮বছর – এর আওতায় সরকারের ৮ বছরের মেয়াদকালে পরিকাঠামো উন্নয়নের বিবরণ শেয়ার করেছেন।
প্রধানমন্ত্রী ট্যুইটে বলেছেন, “উন্নত বিমান যোগাযোগ।
শহরগুলিতে আরও মেট্রো পরিবহণ।
পরিকাঠামোর জন্য রেকর্ড প্রয়াস।
রেলের আধুনিকীকরণ।
ভারত কিভাবে আমাদের সাধারণ মানুষের জন্য পরবর্তী প্রজন্মের পরিকাঠামো তৈরি করছে, তার একটি আভাস এখানে দেওয়া হয়েছে”।
“গত ৮ বছরে পরিকাঠামো ক্ষেত্রে দ্রুত বৃদ্ধি নতুন ভারতের শক্তিকে তুলে ধরেছে। সড়ক, বিমানবন্দর, রেল পরিকাঠামো ও বন্দর নির্মাণের পাশাপাশি, পিএম-গতিশক্তির মাধ্যমে আজ এই ক্ষেত্রে নতুন গতি সঞ্চার হয়েছে। #ইনফ্রাগতির৮বছর”।
CG/AP/RAB
(
মন্ত্রিসভারঅর্থনৈতিকবিষয়সংক্রান্তকমিটি
বন্ধ থাকা কয়লা খনিগুলি কোনও রকম জরিমানা ছাড়াই সমর্পণ করতে সরকারি সংস্থাগুলিকে এককালীন বিশেষ সুবিধা দেওয়ার প্রস্তাবে মন্ত্রিসভার অনুমোদন
নয়াদিল্লি, ০৮ এপ্রিল, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে আজ কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে বন্ধ থাকা কয়লা খনিগুলি কোনও রকম জরিমানা  এবং কোনও রকম কারণ দর্শানো ছাড়াই সমর্পণ করতে সরকারি সংস্থাগুলিকে এককালীন বিশেষ সুবিধা দেওয়ার ব্যাপারে কয়লা মন্ত্রকের প্রস্তাব অনুমোদিত হয়েছে। এর ফলে, বর্তমানে যে সমস্ত সরকারি রাষ্ট্রায়ত্ত সংস্থা তাদের এক্তিয়ারে থাকা কয়লা খনির মানোন্নয়নে সক্ষম নয় বা সে ব্যাপারে আগ্রহী নয়, সেই সমস্ত খনিগুলি নিলাম প্রক্রিয়ার মাধ্যমে বন্টন করা যেতে পারে। সরকারি সংস্থাগুলিকে তাদের এক্তিয়ারে থাকা এ ধরনের কয়লা খনিগুলি সমর্পণের জন্য তিন মাস সময় দেওয়া হবে। কয়লা খনি সমর্পণ সম্পর্কিত নীতি ঘোষণা হওয়ার দিন থেকে তিন মাস সময় পাওয়া যাবে।
২০১৪’তে সুপ্রিম কোর্টের বাতিল পরবর্তী একাধিক কয়লা খনি রাজ্য ও কেন্দ্রীয় রাষ্ট্রায়ত্ত সংস্থাগুলিকে বন্টন করা হয়। বিদ্যুৎ উৎপাদন কেন্দ্রগুলিতে কয়লা সরবরাহ নিরবচ্ছিন্ন রাখতে এই ব্যবস্থা নেওয়া হয়েছিল। এই কয়লা খনিগুলি থেকে রাজ্য/কেন্দ্রীয় রাষ্ট্রায়ত্ত সংস্থাগুলি রাজস্ব ভাগাভাগির বিষয়টি স্থির হয় প্রত্যেক টন উৎপাদিত কয়লার ভিত্তিতে। বন্ধ থাকা কয়লা খনিগুলি চালু করার ক্ষেত্রে বিলম্বের জন্য জরিমানার বিষয়টি নিয়ে বিবাদ দেখে দেয় এবং তা শেষ পর্যন্ত আদালতে গড়ায়।
সরকারের পক্ষ থেকে ২০২১ – এর ডিসেম্বর পর্যন্ত সরকারি সংস্থাগুলিকে দেওয়া ৭৩টি কয়লা খনির মধ্যে ৪৫টি চালু করা যায়নি। এমনকি, ১৯টি কয়লা খনিতে উত্তোলন প্রক্রিয়া চালু করার বর্ধিত সময়সীমাও শেষ হয়েছে। যে সমস্ত কারণে বন্ধ খনিগুলি চালু করা যায়, তার মধ্যে রয়েছে – আইন-শৃঙ্খলা, হস্তান্তরিত সংস্থার পক্ষ থেকে নিয়ন্ত্রণের অভাব, খনি এলাকা সংলগ্ন বনাঞ্চলের পরিধি বিস্তার, জমি অধিগ্রহণের ক্ষেত্রে জমিদাতাদের অনমনীয় মনোভাব প্রভৃতি।
দেশে শক্তি নিরাপত্তার নিরিখে কয়লা একটি গুরুত্বপূর্ণ ক্ষেত্র। মন্ত্রিসভার আজকের সিদ্ধান্তের ফলে যে সমস্ত উচ্চ গুণমানসমৃদ্ধ কয়লা ব্লক আগেই বরাদ্দ করা হয়েছিল, সেগুলি এবার বাণিজ্যিক কয়লা খনি নিলাম নীতির মাধ্যমে যাবতীয় কারিগরি বিষয়ের নিষ্পত্তি করে দ্রুত ফিরিয়ে নেওয়া সম্ভব হবে। পক্ষান্তরে, বন্ধ থাকা কয়লা খনিগুলি দ্রুত চালু হলে দেশে একদিকে যেমন কর্মসংস্থানের সুযোগ ও বিনিয়োগ বাড়বে, সেই সঙ্গে পিছিয়ে পড়া এলাকাগুলির আর্থিক উন্নয়ন ত্বরান্বিত হবে। এমনকি, নতুন এই নীতিতে মামলা-মোকদ্দমার সংখ্যা কমিয়ে সহজে ব্যবসা-বাণিজ্যের অনুকুল পরিবেশ গড়ে তুলে কয়লা আমদানি হ্রাস করা সম্ভব হবে।
CG/BD/SB
(
বিজ্ঞানওপ্রযুক্তিমন্ত্রক
আমাদের প্রকৃতির মূল তত্ত্ব বুঝতে আইএসিএস কলকাতার ইন্সপায়ার ফ্যাকাল্টির কৃষ্ণ গহ্বর এবং মহাকর্ষীয় তরঙ্গ নিয়ে কাজ
নয়াদিল্লী, ২২ জুন, ২০২০
কলকাতার ইন্ডিয়ান অ্যাসোসিয়েশন ফর দ্য কাল্টিভেশন অফ সায়েন্স র স্কুল অফ ফিজিক্যাল সায়েন্সেস ও স্কুল অফ ম্যাথামেটিক্যাল অ্যান্ড কম্পিউটেশনাল সায়েন্সেসের ডঃ সুমন্ত চক্রবর্তী কেন্দ্রের বিজ্ঞান ও প্রযুক্তি দপ্তরের ইন্সপায়ার ফ্যাকাল্টির সম্মান পেয়েছেন। তিনি কৃষ্ণ গহ্বরের তাপ গতিবিদ্যা সংক্রান্ত বেশকিছু তাত্ত্বিক গবেষণা করেছেন যেগুলি কাজে লাগিয়ে কৃষ্ণ গহ্বরের বিষয়ে নানা কাজ করা হচ্ছে। ডঃ চক্রবর্তী মূলত মহাকর্ষীয় পদার্থবিদ্যা এবং বিশেষত কৃষ্ণ গহ্বর নিয়ে গবেষণা করে থাকেন। তাঁর সাম্প্রতিক গবেষণার ফলে কৃষ্ণ গহ্বরের বিষয়ে আরও ভালো ধারণা পাওয়া গেছে। দেশ-বিদেশের বিজ্ঞানীরা এই কাজের বিষয়ে যথেষ্ট উৎসাহ দেখিয়েছেন। মহাকর্ষীয় তরঙ্গ ব্যবহার করে পদার্থবিদ্যার মূল তত্ত্বগুলি বুঝবার জন্য ডঃ চক্রবর্তীর গবেষণালব্ধ ফলাফলগুলি বেশ সহায়ক হয়েছে।
দীর্ঘদিন ধরে কৃষ্ণ গহ্বর নিয়ে মানুষ নানা রকমের কল্পনা করত। ডঃ সুমন্ত চক্রবর্তীর এ সংক্রান্ত কাজের ফলে তিনি ছাত্রছাত্রী এবং সর্বসাধারণের জন্য এই বিষয় নিয়ে বক্তৃতা দিয়ে থাকেন, যার মধ্য দিয়ে মহাকর্ষীয় তরঙ্গ ব্যবহার করে কৃষ্ণ গহ্বরের সম্পর্কে সাধারণ মানুষ, বিশেষত ছাত্রছাত্রীরা ধারণা পেয়ে থাকেন।
(CG/CB/NS
বিদ্যুৎমন্ত্রক
কোভিড-১৯ এর দরুণ আর্থিক বোঝা লাঘব করতে বিদ্যুৎ ক্ষেত্রের বকেয়া বাবদ নগদ যোগাতে একগুচ্ছ ব্যবস্থা গ্রহণে মন্ত্রিসভার সায়
নয়াদিল্লি, ১৯ অগাস্ট, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে উজ্জ্বল ডিসকম অ্যাসুরেন্স যোজনার আওতায় গত বছরের কার্যকরি মূলধনের সর্বোচ্চ সীমার ২৫ শতাংশের ওপর বিদ্যুৎ বন্টনকারী সংস্থাগুলিকে ঋণ সহায়তা দেওয়ার জন্য বিদ্যুৎ অর্থ সহায়তা নিগম এবং গ্রামীণ বৈদ্যুতিকীকরণ নিগমকে এককালীন ছাড় দেওয়ার একটি প্রস্তাব অনুমোদিত হয়েছে।
এই এককালীন ছাড় দেওয়ার প্রস্তাব কার্যকর হলে বিদ্যুৎ ক্ষেত্রে নগদের যোগান বাড়াতে সাহায্য করবে এবং বিদ্যুৎ বন্টন সংস্থাগুলিকে রাজ্য সরকারের পক্ষ থেকে মাশুল মেটানো সহজ হবে।
উল্লেখ করা যেতে পারে, দেশে কোভিড-১৯ মহামারীর প্রভাব এবং এই প্রেক্ষিতে সারা দেশে লকডাউনের দরুণ বিদ্যুৎ ক্ষেত্রে নগদের সমস্যা দেখা দেয়। এমনকি, বিদ্যুৎ বন্টন সংস্থাগুলির রাজস্ব লক্ষ্যণীয়ভাবে হ্রাস পায়। কারণ, সাধারণ মানুষ নিজেদের বিদ্যুৎ খরচের মাশুল সময় মতো মেটাতে পারেননি। এ সত্ত্বেও জরুরি পরিষেবা হিসাবে বিদ্যুৎ বন্টন সংস্থাগুলি সরবরাহ অব্যাহত রেখেছে। একই সঙ্গে, জরুরি চাহিদা হ্রাস পাওয়ার দরুণ বিদ্যুৎ খরচ কমেছে। এই সমস্ত কারণগুলির ফলে বিদ্যুৎ ক্ষেত্রে নগদের অভাব দেখা দেয়। অর্থনৈতিক কর্মকান্ড এবং বিদ্যুতের চাহিদা বৃদ্ধি পেতে যেহেতু একটু সময় লাগবে, তাই স্বল্প মেয়াদী ব্যবস্থা হিসাবে বিদ্যুৎ ক্ষেত্রের জন্য নগদের ঘাটতি পুরো মেটানো সম্ভব নয়। এই প্রেক্ষিতেই নিরন্তর বিদ্যুৎ সরবরাহ অব্যাহত রাখতে বিদ্যুৎ ক্ষেত্রের জন্য আশু ব্যবস্থা হিসাবে নগদ যোগানোর সিদ্ধান্ত নেওয়া হয়েছে।
(CG/BD/SB
উপ-রাষ্ট্রপতিরসচিবালয়
ভারতের উপ-রাষ্ট্রপতি আর্জেন্টিনার উপ-রাষ্ট্রপতিকে পুলওয়ামা সন্ত্রাসবাদী হামলা বিষয়ে অবহিত করেছেন
নয়াদিল্লি, ১২ মার্চ, ২০১৯
ভারতের উপ-রাষ্ট্রপতি শ্রী এম ভেঙ্কাইয়া নাইডু, সফরকারী আর্জেন্টিনার উপ-রাষ্ট্রপতি শ্রীমতী গ্র্যাবিয়েলা মিচেট্টিকে জম্মু-কাশ্মীরের পুলওয়ামায় সন্ত্রাসবাদী হামলা বিষয়ে অবহিত করেছেন। আর্জেন্টিনার নেত্রী এই হামলার কঠোর নিন্দা করেছেন এবং বলেছেন সন্ত্রাসবাদের বিরুদ্ধে লড়াইয়ে আর্জেন্টিনা ভারতের পাশে রয়েছে। আজ  নতুন দিল্লিতে শ্রী নাইডু আর্জেন্টিনার উপ-রাষ্ট্রপতির সঙ্গে কথা বলছিলেন।
১৮ই ফেব্রুয়ারি আর্জেন্টিনার রাষ্ট্রপতি মৌরিসিও ম্যাক্রির ভারত সফরের সময় সন্ত্রাসবাদের বিরুদ্ধে ভারত ও আর্জেন্টিনা যে বিশেষ ঘোষণাপত্র জারি করেছে, উপ-রাষ্ট্রপতি তার কথা স্মরণ করেন। উভয় নেতাই আঞ্চলিক এবং বহুপাক্ষিক বিভিন্ন ইস্যু নিয়ে আলোচনা করেন। ভারতের উপ-রাষ্ট্রপতি বলেন যে, শান্তির জন্য লড়াইয়ে, বর্তমান পরিস্থিতিতে সন্ত্রাসবাদ, দুর্নীতি, জলবায়ু পরিবর্তন, বেআইনি অর্থ ও অস্ত্রপাচার এবং মাদকের সমস্যার বিরুদ্ধে লড়াইও অন্তর্ভুক্ত হয়েছে। তিনি আরও বলেন, ভারত ও আর্জেন্টিনাকে দ্বিপাক্ষিক পর্যায়ে বাণিজ্যিক সম্পর্ক এবং উভয় দেশের স্বার্থ-সংশ্লিষ্ট ক্ষেত্রগুলিতে লগ্নিতে উৎসাহ প্রদানের লক্ষ্যে একযোগে কাজ করতে হবে।
২০১৯-এর ফেব্রুয়ারি মাসে আর্জেন্টিনার রাষ্ট্রপতি শ্রী মৌরিসিও ম্যাক্রির সফরের পর সে দেশের উপ-রাষ্ট্রপতির সফর দ্বিতীয় উচ্চ পর্যায়ের গুরুত্বপূর্ণ এক ঘটনা হিসাবে বিবেচিত হবে। উল্লেখ্য, এই সময়েই ভারত এবং আর্জেন্টিনার মধ্যে কূটনৈতিক সম্পর্কের ৭০তম বর্ষপূর্তি উদযাপিত হচ্ছে।
উভয় নেতাই ভারত ও আর্জেন্টিনার মধ্যে বহুমাত্রিক সহযোগিতার সম্পর্ককে কৌশলগত অংশীদারিত্বের সম্পর্কে উন্নীত করার দৃঢ় প্রত্যয়ের কথা বলেন। আর্জেন্টিনার রাষ্ট্রপতির ভারত সফরের সময় দুই দেশের সম্পর্ক উন্নয়নের লক্ষ্যে যে রূপরেখা তৈরি হয়েছে, আজকের বৈঠকে সেই প্রসঙ্গও উত্থাপিত হয়। প্রতিরক্ষা, পারমানবিক শক্তি, মহাকাশ, লিথিয়াম সহ খনিজ দ্রব্য উত্তোলন, আন্টার্কটিকা, কৃষি, তথ্যপ্রযুক্তি, স্বাস্থ্য, পুনর্নবীকরণযোগ্য এবং সাধারণ শক্তি, পর্যটন ও চলচ্চিত্রের ক্ষেত্রে দ্বিপাক্ষিক সহযোগিতা উন্নয়নের কথা বলেন।
আর্জেন্টিনায় ও সমগ্র বিশ্বে প্রতিবন্ধকতাযুক্ত মানুষদের ক্ষমতায়নের লক্ষ্যে উপ-রাষ্ট্রপতি শ্রীমতী গ্র্যাবিয়েলা মিচেট্টি যে উদ্যোগ নিয়েছেন, শ্রী নাইডু তার জন্য তাঁকে ধন্যবাদ জানান। আর্জেন্টিনার উপ-রাষ্ট্রপতি ভারতের উপ-রাষ্ট্রপতিকে প্রতিবন্ধকতা সংক্রান্ত আন্তর্জাতিক সম্মেলনে অংশগ্রহণের জন্য আর্জেন্টিনা সফরের আমন্ত্রণ জানিয়েছেন। এ বছরের জুন মাসে এই সম্মেলন অনুষ্ঠিত হবে।
CG/PB/DM
(Visitor Counter : 207
পরিসংখ্যানএবংকর্মসূচিরূপায়ণমন্ত্রক
দেশে কর্মসংস্থানের ভিত্তিতে পে-রোল তথ্য প্রকাশ
নয়াদিল্লি, ২৪ মে, ২০১৯
সরকার নির্ধারিত এজেন্সির প্রশাসনিক তথ্যের ওপর ভিত্তি করে ২০১৭-র মার্চ থেকে ২০১৯ পর্যন্ত দেশে কর্মচারীদের পে-রোল সংক্রান্ত তথ্যের বিজ্ঞপ্তি প্রকাশ করা হয়েছে। কেন্দ্রীয় পরিসংখ্যান ও পরিকল্পনা রূপায়ণ মন্ত্রকের অধীন পরিসংখ্যান দপ্তর এমপ্লয়মেন্ট আউটলুকে এই বিজ্ঞপ্তি প্রকাশ করেছে।
CG/SS/DM
(Visitor Counter : 84
প্রধানমন্ত্রীরদপ্তর
২০২২ কমনওয়েলথ ক্রীড়া প্রতিযোগিতায় পুরুষদের লংজাম্পে রৌপ্যপদকজয়ী এম শ্রীশঙ্করকে প্রধানমন্ত্রীর অভিনন্দন
নতুনদিল্লি, ৫ই আগস্ট, ২০২২
প্রধানমন্ত্রী শ্রী নরেন্দ্র মোদী, বারমিংহামে কমনওয়েলথ ক্রীড়া প্রতিযোগিতায় পুরুষদের লংজাম্পে রৌপ্যপদকজয়ী এম শ্রীশঙ্করকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন;
“ কমনওয়েলথ ক্রীড়া প্রতিযোগিতায় এম শ্রীশঙ্করের রৌপ্যপদক জয় দারুণ খবর। দীর্ঘদিন পর কমনওয়েলথ ক্রীড়া প্রতিযোগিতায় পুরুষদের লংজাম্পে ভারত পদক জয় করল। তাঁর এই সাফল্য আগামীদিনে ভারতীয় ক্রীড়াবিদদের এগিয়ে যেতে উৎসাহিত করবে। তাঁকে অনেক অভিনন্দন। আগামীদিনে তিনি তাঁর সাফল্যের ধারা অব্যাহত রাখুন, এই কামনা করি”।
PG/CB
(
প্রধানমন্ত্রীরদপ্তর
দাবানল নিয়ে মিজোরামের মুখ্যমন্ত্রীর সঙ্গে কথা প্রধানমন্ত্রীর
নয়াদিল্লি, ২৬ এপ্রিল, ২০২১
রাজ্যে দাবানলের দরুণ উদ্ভূত পরিস্থিতি নিয়ে মিজোরামের মুখ্যমন্ত্রী শ্রী জোরাম থাঙ্গার সঙ্গে কথা বলেন প্রধানমন্ত্রী শ্রী নরেন্দ্র মোদী ।
একটি ট্যুইটে প্রধানমন্ত্রী বলেছেন, “মিজোরামের মুখ্যমন্ত্রী শ্রী জোরাম থাঙ্গার সঙ্গে কথা বলে রাজ্যে দাবানলের দরুণ উদ্ভূত পরিস্থিতি সম্পর্কে খোঁজখবর নিয়েছি। এই সঙ্কট মোকাবিলায় কেন্দ্রের পক্ষ থেকে সম্ভাব্য সবরকম সাহায্যের আশ্বাস দিয়েছি। আমরা সবাই মিজোরামের মানুষের সুরক্ষা ও কল্যাণ কামনা করি”।
SDG/BD/SB
(
প্রধানমন্ত্রীরদপ্তর
মৌলানা আবুল কালাম আজাদকে তাঁর জয়ন্তীতে শ্রদ্ধা প্রধানমন্ত্রীর
নতুন দিল্লি, ১১ নভেম্বর, ২০২১
মৌলানা আবুল কালাম আজাদকে তাঁর জয়ন্তীতে বিনম্র শ্রদ্ধা জানিয়েছেন প্রধানমন্ত্রী শ্রী নরেন্দ্র মোদী। এক অন্য ধারার পথপ্রদর্শক ও চিন্তাবিদ হিসেবে তাঁকে স্মরণ করে প্রধানমন্ত্রী বলেছেন, স্বাধীনতা সংগ্রামে মহান এই বুদ্ধিজীবীর ভূমিকা প্রেরণাদায়ক।
এক ট্যুইটে প্রধানমন্ত্রী বলেছেন, "মৌলানা আবুল কালাম আজাদকে তাঁর জয়ন্তীতে শ্রদ্ধা জানাই। এক অন্য ধারার পথপ্রদর্শক, চিন্তক তথা বুদ্ধিজীবী হিসেবে স্বাধীনতা সংগ্রামে তাঁর ভূমিকা প্রেরণা যোগায়। শিক্ষা ক্ষেত্রের প্রতি তাঁর ছিল বিশেষ আগ্রহ এবং সমাজে সৌভ্রাতৃত্ববোধের প্রসারে তিনি কাজ করে গেছেন।"
CG/BD/AS/
(
প্রধানমন্ত্রীরদপ্তর
হিমাচল প্রদেশের প্রতিষ্ঠা দিবসে রাজ্যবাসীকে প্রধানমন্ত্রীর শুভেচ্ছা
নয়াদিল্লি, ২৫ জানুয়ারি, ২০১৯
প্রধানমন্ত্রী শ্রী নরেন্দ্র মোদী হিমাচলবাসীকে রাজ্য প্রতিষ্ঠা দিবসের শুভেচ্ছা জানিয়েছেন।
এক শুভেচ্ছাবার্তায় প্রধানমন্ত্রী বলেছেন :
“হিমাচলবাসীকে রাজ্যের প্রতিষ্ঠা বার্ষিকীতে অনেক অনেক শুভেচ্ছা। প্রাকৃতিক সৌন্দর্য্যে পরিপূর্ণ ও সাহসিকতার নিদর্শন রাখা এই রাজ্যটি আগামী বছরগুলিতে আরও সমৃদ্ধি লাভ করুক। এই রাজ্যের মানুষের আনন্দ ও সুস্বাস্থ্যের জন্য আমি ঈশ্বরের কাছে আশীর্বাদ প্রার্থনা করি।”
CG/BD/DM
(Visitor Counter : 82
স্বাস্থ্যওপরিবারকল্যাণমন্ত্রক
দেশে কোভিড-১৯ টিকাকরণের সংখ্যা ৬৮ কোটি ৪৬ লক্ষ ছাড়িয়েছে
দেশে গত ২৪ ঘন্টায় ৭১ লক্ষের বেশি টিকাকরণ
সুস্থতার হার ৯৭.৪২ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৪২ হাজার ৭৬৬
দেশে সুস্পষ্টভাবে করোনায় আক্রান্তের সংখ্যা ৪ লক্ষ ১০ হাজার ৪৮, যা মোট আক্রান্তের ১.২৪ শতাংশ
সাপ্তাহিক ভিত্তিতে আক্রান্তের হার ২.৬২ শতাংশ, যা গত ৭২ দিন ৩ শতাংশের নিচে
নতুন দিল্লি, ৫ সেপ্টেম্বর ২০২১
দেশে শনিবার ৬৮ কোটির বেশি টিকার ডোজ দিয়ে আরও একটি সাফল্যের মাইলফলক অর্জিত হয়েছে। দেশে গত ২৪ ঘন্টায় ৭১ লক্ষ ৬১ হাজার ৭৬০টি টিকার ডোজ দেওয়া হয়েছে। এরফলে, আজ সকাল ৭টা পর্যন্ত পাওয়া প্রাথমিক তথ্যানুযায়ী মোট ৬৮ কোটি ৪৬ লক্ষ ৬৯ হাজার ৫২১টি টিকার ডোজ দেওয়া হয়েছে।
আজ সকাল ৭-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৩,৬০,৭৪২
|
|
দ্বিতীয় ডোজ
|
|
৮৪,৭৩,৬১১
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৩,২৯,৫০৪
|
|
দ্বিতীয় ডোজ
|
|
১,৩৫,৪২,৯৯৯
|
|
১৮-৪৪ বছর বয়সী
|
|
প্রথম ডোজ
|
|
২৭,০৪,১২,৯২৬
|
|
দ্বিতীয় ডোজ
|
|
৩,৩৬,৯৭,৬০৬
|
|
৪৫-৫৯ বছর বয়সী
|
|
প্রথম ডোজ
|
|
১৩,৬০,৬৪,৫৪৯
|
|
দ্বিতীয় ডোজ
|
|
৫,৭৭,৪৬,০৪৯
|
|
৬০ বছরের বেশি বয়সী
|
|
প্রথম ডোজ
|
|
৮,৯৩,৭৯,২০৯
|
|
দ্বিতীয় ডোজ
|
|
৪,৬৬,৬২,৩২৬
|
|
মোট
|
|
৬৮,৪৬,৬৯,৫২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ।
দেশে গত ২৪ ঘন্টায় করোনা মুক্ত হয়েছেন ৩৮ হাজার ৯১ জন। এর ফলে, মহামারী শুরুর সময় থেকে মোট সুস্থতার সংখ্যা দাঁড়িয়েছে ৩ কোটি ২১ লক্ষ ৩৮ হাজার ৯২।
একই ভাবে দেশে সুস্থতার হার দাঁড়িয়েছে ৯৭.৪২ শতাংশ।
কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির সমন্বয়মূলক প্রয়াসের ফলে দৈনিক ভিত্তিতে আক্রান্তের সংখ্যা গত ৭০ দিন ৫০ হাজারের নিচে রয়েছে।
দেশে গত ২৪ ঘণ্টায় নতুন করে আক্রান্তের সংখ্যা ৪২ হাজার ৭৬৬।
দেশে সুস্পষ্টভাবে আক্রান্তের সংখ্যা বর্তমানে ৪ লক্ষ ১০ হাজার ৪৮। এরফলে দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার বর্তমানে ১.২৪ শতাংশ।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১৭ লক্ষ ৪৭ হাজার ৪৭৬টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৫৩ কোটি ৫৮ হাজার ২১৮।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ২.৬২ শতাংশ, যা গত ৭২ দিন ৩ শতাংশের নীচে। একইভাবে, দৈনিক-ভিত্তিতে আক্রান্তের হার ২.৪৫ শতাংশ। দৈনিক-ভিত্তিতে আক্রান্তের হার গত ৯০ দিন ৫ শতাংশের নীচে রয়েছে।
(CG/BD/AS/
সংস্কৃতিমন্ত্রক
নেহরু স্মৃতি সংগ্রহালয় ও গ্রন্থাগার সোসাইটির নতুন নামকরণ করা হল প্রধানমন্ত্রী সংগ্রহালয় ও গ্রন্থাগার সোসাইটি
নতুনদিল্লি, ১৬ জুন ২০২৩
নেহরু স্মৃতি সংগ্রহালয় ও গ্রন্থাগার সোসাইটির এক বিশেষ বৈঠকে এর নাম পরিবর্তন করে প্রধানমন্ত্রী সংগ্রহালয় ও গ্রন্থাগার সোসাইটি করার সিদ্ধান্ত নেওয়া হয়েছে । এই বিশেষ বৈঠকে পৌরোহিত্য করেন সোসাইটির সহ সভাপতি প্রতিরক্ষা মন্ত্রী শ্রী রাজনাথ সিং ।
২০১৬ সালে নতুন দিল্লির তিনমূর্তি ভবনের এই সংগ্রহালয়টি দেশের প্রধানমন্ত্রীদের নামে উৎসর্গ করার পক্ষে মত দেন । ২০১৬-র ২৫ নভেম্বর এনএমএমএল-এর কার্যনির্বাহী পরিষদের ১৬২ তম বৈঠকে তিনমূর্তি ভবনে প্রধানমন্ত্রী নামাঙ্কিত সংগ্রহালয় তৈরির সিদ্ধান্ত অনুমোদিত হয় । সেই প্রকল্পের কাজ শেষ হয়েছে এবং ২০২২ সালের ২১ এপ্রিল প্রধানমন্ত্রী সংগ্রহালয়ের উদ্বোধন করা হয় ।
এরপর, কার্যনির্বাহী পরিষদ ঠিক করে যে, এই প্রতিষ্ঠানের বর্তমান কার্যকলাপের পাশাপাশি স্বাধীন ভারতের গণতান্ত্রিক যাত্রা পথের কথাও এই সংগ্রহালয়ে তুলে ধরা উচিত । সেইসঙ্গে দেশ গঠনে প্রত্যেক প্রধানমন্ত্রীর ভূমিকাও তুলে ধরা উচিত । নবনির্মিত এই সংগ্রহালয়ে আধুনিক প্রযুক্তির মাধ্যমে জওহরলাল নেহরুর জীবন এবং অবদানের কথা তুলে ধরা হয়েছে । আমাদের প্রধানমন্ত্রীরা দেশ গড়ার ক্ষেত্রে কিভাবে বিভিন্ন চ্যালেঞ্জের মুখোমুখি হয়েছিলেন এবং দেশকে সর্বাঙ্গীন উন্নতির পথে এগিয়ে নিয়ে গিয়েছেন, তা এই সংগ্রহালয়ে তুলে ধরা হয়েছে ।
কার্যনির্বাহী পরিষদের চেয়ারম্যান শ্রী নৃপেন্দ্র মিশ্র তাঁর স্বাগত ভাষণে বলেন, এর নাম পরিবর্তন করে প্রধানমন্ত্রী সংগ্রহালয় করার পিছনে গণতন্ত্রের প্রতি দেশের গভীর অঙ্গীকারের অনুভূতি কাজ করেছে ।
সোসাইটির সহ সভাপতি প্রতিরক্ষা মন্ত্রী শ্রী রাজনাথ সিং এই নাম পরিবর্তনের প্রস্তাবকে স্বাগত জানান । সেইসঙ্গে শ্রী জওহরলাল নেহরু থেকে শুরু করে শ্রী নরেন্দ্র মোদী পর্যন্ত সব প্রধানমন্ত্রীর অবদান এবং তাঁদের বিভিন্ন চ্যালেঞ্জের মুখোমুখি হওয়ার বিষয়টি তুলে ধরেন । প্রধানমন্ত্রীদের এক একটি প্রতিষ্ঠান হিসেবে উল্লেখ করেন তিনি এবং তাঁদের বর্ণময় ব্যক্তিত্বের কথা তুলে ধরেন । তিনি বলেন, এই নাম পরিবর্তনের মাধ্যমে আমাদের সমস্ত প্রধানমন্ত্রী এবং দেশের গণতান্ত্রিক ব্যবস্থার প্রতি সম্মান প্রদর্শন করা হয়েছে ।
CG/MP/CS….
(
আয়ুষ
আর্য়ুবেদ ক্ষেত্রে কোভিড-১৯এর জন্য বিকল্প চিকিৎসা
নয়াদিল্লী, ৯ মার্চ, ২০২১
কেন্দ্রীয় আয়ুষ মন্ত্রক জানিয়েছে যে, অধ্যাপক ভূষণ পট্টবর্ধনের পৌরহিত্যে এবং ইন্ডিয়ান কাউন্সিল অফ মেডিকেল রিসার্চ, জৈব প্রযুক্তি দপ্তর, বৈজ্ঞানিক ও শিল্প গবেষণা পর্ষদ, অল ইন্ডিয়া ইন্সটিটিউট অফ মেডিকেল সায়েন্স এবং আয়ুষ প্রতিষ্ঠানগুলি থেকে বিজ্ঞানীদের নিয়ে একটি আন্তঃবিভাগীয় আয়ুষ গবেষণা ও উন্নয়ন টাস্ক ফোর্স গঠন করা হয়েছে। এই আন্তঃবিভাগীয় আয়ুষ গবেষণা ও উন্নয়ন টাস্ক ফোর্স চারটি পৃথক বিষয়ে গবেষণার জন্য দেশের বিভিন্ন সংস্থার খ্যাতি সম্পন্ন বিশেষজ্ঞদের পরামর্শের মাধ্যমে কোভিড-১৯ মোকাবিলায় চিকিৎসা ক্ষেত্রে গবেষণা বিষয়ে নিয়ম প্রণয়ন ও নকশা তৈরির কাজ করছে। অশ্বগন্ধা, গুডুচি ও পিপ্পালি এবং কয়েকটি ভেষজ সূত্র  বিষয় নিয়ে কাজ চালাচ্ছেন তারা। আয়ুর্বেদ নীতির সঙ্গে সামঞ্জস্য বজায় রেখে কোভিড-১৯ মোকাবিলা ক্ষেত্রে এবং এই রোগের চিকিৎসার জন্য গবেষণার কাজ এই গোষ্ঠী ।
আয়ুষ মন্ত্রক এই টাস্ক ফোর্সের প্রস্তাবের ভিত্তিতে কোভিড-১৯ মোকাবিলায় আয়ুষ ক্ষেত্রের সঙ্গে যুক্ত বিভিন্ন বিষয় নিয়ে গবেষণার কাজ চালাচ্ছে। মন্ত্রকের আওতাধীন বিভিন্ন গবেষণা সংস্থায় এ বিষয়ে কাজ পরিচালিত হচ্ছে। আয়ুষ সঞ্জীবনী মোবাইল অ্যাপ তৈরি করেছে মন্ত্রক। দেড় কোটি মানুষ এই মোবাইল অ্যাপ ডাউনলোড করেছে। এমনকি আয়ুষ মন্ত্রক কোভিড-১৯ মোকাবিলার জন্য আয়ুর্বেদ ও যোগার ওপর ভিত্তি করে জাতীয় রোগ নিরাময় পরিচালন নিয়ম-নীতি তৈরি করেছে।
রাজ্যসভায় আজ এক প্রশ্নের লিখিত উত্তরে একথা জানিয়েছেন আর্য়ুবেদ, যোগ ও ন্যাচারোপ্যাথি, ইউনানি, সিদ্ধা এবং হোমিওপ্যাথি মন্ত্রকের অতিরিক্ত দায়িত্বপ্রাপ্ত প্রতিমন্ত্রী শ্রী কিরেন রিজিজু।
অর্থমন্ত্রক
অশোধিত এবং পরিশুদ্ধ পাম তেল ও অন্যান্য কয়েকটি পণ্যের শুল্কে পরিবর্তন
নয়াদিল্লি, ১৬ মে, ২০১৯
অশোধিত পাম তেল, পরিশুদ্ধ পাম তেল, অশোধিত পামোলিন, পরিশুদ্ধ পামোলিন এবং অন্যান্য পামোলিন, অশোধিত সয়াবিন তেল, পোস্ত দানা, সুপারি, সোনা এবং রূপোর শুল্ক হারে বদল ঘটাল সরকার।
অর্থ মন্ত্রকের এক বিজ্ঞপ্তিতে জানানো হয়েছে অশোধিত পাম তেলের শুল্ক হবে প্রতি মেট্রিক টনে ৫২২ ডলার। পরিশুদ্ধ পাম তেলের শুল্ক হবে প্রতি মেট্রিক টনে ৫৫১ ডলার, অন্যান্য পাম তেল ৫৩৭ ডলার, অশোধিত পামোলিন ৫৫৩ ডলার, পরিশুদ্ধ পামোলিন ৫৫৬ ডলার, অন্যান্য পামোলিন ৫৫৫ ডলার, অশোধিত সয়াবিন তেল ৬৮৯ ডলার এবং পোস্তদানা ৩,৩৫০ ডলার।
যে কোন ধরনের সোনা প্রতি ১০ গ্রাম ৪১৮ ডলার। যে কোন ধরনের রূপো প্রতি কিলোগ্রাম ৪৭৬ ডলার, সুপুরি ৩,৯৩২ ডলার প্রতি মেট্রিক টনে শুল্ক ধার্য করা হয়েছে।
CG/AP/DM
(Visitor Counter : 82
মানবসম্পদবিকাশমন্ত্রক
কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’ ২০১৯-এর ছাত্র বিশ্বকর্মা পুরস্কার প্রদান করলেন
নয়াদিল্লি, ২৪ ফেব্রুয়ারি, ২০২০
কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’ সোমবার নতুন দিল্লিতে ২০১৯-এর বিশ্বকর্মা পুরস্কার প্রদান করেন। সর্বভারতীয় কারিগরি শিক্ষা পর্ষদের  উদ্যোগে ২০১৯-এর বিশ্বকর্মা পুরস্কার প্রদান সমাপ্তি অনুষ্ঠানের আয়োজন করা হয়। অনুষ্ঠানে, বিভিন্ন বিভাগে ২৩টি দলকে ‘ছাত্র বিশ্বকর্মা পুরস্কার’ প্রদান করা হয়। কেন্দ্রীয় মন্ত্রী ছয়টি প্রতিষ্ঠানকে ‘উৎকৃষ্ট সংস্থান বিশ্বকর্মা পুরস্কার’ প্রদান করেন।
অনুষ্ঠানে শ্রী নিশাঙ্ক পুরস্কারপ্রাপকদের ধন্যবাদ জানিয়ে বলেন, এই পুরস্কার প্রত্যেককে অনুপ্রেরণা যোগাবে। তিনি বলেন, ৬,৬৭৬টি দলের মধ্য থেকে ফাইনালের জন্য ১১৭টি দল নির্বাচিত হয়েছিল। তাদের মধ্যে ২৩টি দলকে বিভিন্ন বিভাগে পুরস্কার প্রদান করা হচ্ছে। এর থেকেই প্রমাণ হয় দেশে বহু প্রতিভা রয়েছে। তিনি বলেন, প্রত্যেকটি দলেরই বিশেষ দক্ষতা রয়েছে। এই ছাত্ররাই দেশের সম্পদ। কারিগরি শিক্ষা প্রদানের ক্ষেত্রে এআইসিটিই প্রতিনিয়ত ভালো কাজ করে চলেছে। সাধারণ মানুষের সমস্যার সমাধানে বিভিন্ন দলের ছাত্ররা যে প্রকল্পগুলি তৈরি করেছে, তা খুবই গুরুত্বপূর্ণ। তাই, এসব ছাত্রদের আরও সুযোগ দেওয়ার জন্য এআইসিটিই-র কাছে আহ্বান জানান কেন্দ্রীয় মন্ত্রী। তিনি বলেন, এই ছাত্ররাই দেশের ভবিষ্যৎ। এইসব ছাত্রদের স্বপ্ন সাকার করতে নীতি আয়োগ এবং দিল্লির আইআইটি-কে সাহায্যের জন্য ধন্যবাদ জানান শ্রী নিশাঙ্ক।
২০১৭ সাল থেকে এআইসিটিই এই বিশ্বকর্মা পুরস্কার প্রদান অনুষ্ঠান আয়োজন করে আসছে। গত বছর ১১ই সেপ্টেম্বর এই প্রতিযোগিতার আয়োজন করা হয়। থিম ছিল ‘গ্রামাঞ্চলের মানুষের আয় কিভাবে বৃদ্ধি করা যায়।’
অনুষ্ঠানে এআইসিটিই ও কানপুর আইআইটি এবং রোপার আইআইটি, আইআইটি ভুবনেশ্বর ও পুণের আইআইএসইআর-এর মধ্যে চারটি সমঝোতাপত্র স্বাক্ষরিত হয়। এই সমঝোতাপত্রের মূল উদ্দেশ্যই হল জম্মু ও কাশ্মীরের ছাত্রছাত্রীরা যাতে উচ্চশিক্ষা প্রতিষ্ঠানগুলিতে শিক্ষার সুযোগ গ্রহণ করতে পারে। পাশাপাশি, তাদের কর্মসংস্থান বৃদ্ধি, ক্ষমতায়ন এবং উৎসাহদানের লক্ষ্যেই এই সমঝোতাপত্র স্বাক্ষর করা হয়েছে। কেন্দ্রীয় মন্ত্রী এআইসিটিই-র কর্মকাণ্ড সম্পর্কিত বইয়ের ডিজিটাল সংস্করণেরও সূচনা করেন।
CG/SS/DM
(Visitor Counter : 66
সামাজিকন্যায়ওক্ষমতায়নমন্ত্রক
ভিন্নভাবে সক্ষমদের নিয়ে কাজের ক্ষেত্রে সহযোগিতার জন্য ভারত ও চিলির মধ্যে স্বাক্ষরিত সমঝোতাপত্রটিতে কেন্দ্রীয় মন্ত্রিসভার অনুমোদন
নয়াদিল্লি, ২৭ এপ্রিল, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ভিন্নভাবে সক্ষমদের নিয়ে কাজ করার ক্ষেত্রে সহযোগিতার জন্য ভারত ও চিলির মধ্যে স্বাক্ষরিত সমঝোতাপত্রটিকে অনুমোদন দেওয়া হয়েছে।
কেন্দ্রের ভিন্নভাবে সক্ষমদের ক্ষমতায়ন দপ্তর এবং চিলি সরকার সংশ্লিষ্ট ক্ষেত্রে দ্বিপাক্ষিক সহযোগিতা বৃদ্ধির জন্য সমঝোতাপত্রটিতে স্বাক্ষর করেছে। এর ফলে, দু’দেশের পারস্পরিক সম্পর্ক আরও দৃঢ় হবে।
ভিন্নভাবে সক্ষমদের সহযোগিতার জন্য দুটি দেশ যেসব ক্ষেত্রে কাজ করবে, সেগুলি হ’ল :
১) ভিন্নভাবে সক্ষমদের জন্য গৃহীত নীতি ও পরিষেবা সংক্রান্ত তথ্যের আদান-প্রদান,
২) অন্যান্য তথ্যের আদান-প্রদান,
৩) ভিন্নভাবে সক্ষমদের সাহায্যের জন্য ব্যবহৃত সরঞ্জামে যে প্রযুক্তিকে কাজে লাগানো হয়, সে সংক্রান্ত বিষয়ে সহযোগিতা,
৪) ভিন্নভাবে সক্ষমদের ক্ষেত্রে পারস্পরিক স্বার্থ সংশ্লিষ্ট বিভিন্ন প্রকল্পের বাস্তবায়ন,
৫) দ্রুত শনাক্তকরণের মধ্য দিয়ে প্রতিবন্ধকতাকে প্রতিহত করা,
৬) সংশ্লিষ্ট ক্ষেত্রের বিশেষজ্ঞ, শিক্ষাবিদ ও প্রশাসনিক কর্মীদের আদান-প্রদান।
এই সমঝোতাপত্রের মাধ্যমে বিভিন্ন প্রকল্পে কিভাবে ব্যয় করা হবে, সে বিষয়টি স্পষ্টভাবে উল্লেখ করা আছে। প্রয়োজনীয় আর্থিক সম্পদের ব্যবস্থা করে উভয় সরকার আলাপ-আলোচনার মাধ্যমে ব্যয়ের দিকটি নিশ্চিত করবে। যে দেশ থেকে প্রতিনিধিরা আসবেন, তাঁদের যাতায়াতের খরচ সংশ্লিষ্ট দেশ বহন করবে। অন্যদিকে, যে দেশে আলোচনাচক্র বা বৈঠক হবে, সেই বৈঠক বা আলোচনাচক্রের ব্যয়ভার সংশ্লিষ্ট দেশ বহন করবে।
ভারত ও চিলির মধ্যে উষ্ণ সৌহার্দ্যপূর্ণ সম্পর্ক রয়েছে। ২০১৯-২০ সময়কালে উভয় দেশের মধ্যে কূটনৈতিক সম্পর্কের ৭০ বছর পূর্ণ হ’ল। ২০০৫ ও ২০০৯ সালে চিলির রাষ্ট্রপতির ভারত সফর সহ উচ্চ পর্যায়ের সরকারি প্রতিনিধিদের সফর দু’দেশের মধ্যে নিবিড় যোগাযোগের মাধ্যমে এই দ্বিপাক্ষিক সম্পর্ককে আরও দৃঢ় করেছে।
CG/CB/SB
(Visitor Counter : 87